РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33

от заседание на Комисия ”Професионална квалификация и 
информационни технологии”,
проведено на  05.12.2017 г.

Днес,  05.12.2017 г. /вторник/ от 15:30 часа се проведе заседание на комисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Анелия Чомакова – гл. експерт в дирекция „ИТСС“, АВСС.

1.ОТНОСНО: Среща с главните секретари на Върховен касационен съд, Върховен административен съд, Инспектората към Висшия съдебен съвет, по повод решение на КПКИТ по пр. 18/29.04.2014, т. 14 за определяне пределни цени за закупуване на компютърна техника. 
	На разглеждането на т.1 присъстват Александър Николов – главен секретар на Върховен административен съд, Спас Манов – началник отдел ИСКСС във ВАС, Петя Велчева – главен секретар на Инспектората към Висшия съдебен съвет, Тихомир Мавров – началник отдел КИС в ИВСС, Кирил Арнаудов – експерт в ИВСС, Маргарита Пазвантова – главен секретар на Върховен касационен съд, Анчо Димитров – експерт в отдел ИСКСС във ВКС.
След проведените обсъждания

Комисия “Професионална квалификация и
информационни технологии”
Р Е Ш И :

1.1. Отлага разглеждането на точката до получаване на писмено мотивирани предложения от главните секретари на Върховен касационен съд, Върховен административен съд и Инспектората към Висшия съдебен съвет по разискваните в заседанието въпроси.

2.ОТНОСНО: Извлечение от пр. № 39/27.11.2017 г. от заседание на КПИВ към Пленума на ВСС относно актуализиране на темите, публикувани в едноименния раздел на интернет сайта на ВСС „Форма за контакт с ВСС“.

Комисия “Професионална квалификация и
информационни технологии”
Р Е Ш И :

2.1. Приема за сведение извлечението от пр. № 39/27.11.2017 г. от заседание на КПИВ към Пленума на ВСС.	

3.ОТНОСНО: Съгласуване на учебни програми за електронно обучение на магистрати и съдебни служители, разработени от НИП в рамките на проект BG05SFOP001-3.002-0001 „Качествено професионално обучение за повишаване ефективността на правосъдието”, финансиран по Оперативна програма „Добро управление“, съфинансирана от ЕС чрез ЕСФ.

Комисия "Професионална квалификация и информационни технологии" предлага на Пленума на Висшия съдебен съвет да приеме следното решение:

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

СЪГЛАСУВА по реда на чл. 257, ал.1 от ЗСВ учебни програми за електронно обучение на магистрати и съдебни служители, разработени от НИП в рамките на проект BG05SFOP001-3.002-0001 „Качествено професионално обучение за повишаване ефективността на правосъдието”, финансиран по Оперативна програма „Добро управление“, съфинансирана от ЕС чрез ЕСФ.

Предложението да се внесе за разглеждане като редовна точка в заседание на Пленума на ВСС, което ще се проведе на 14.12.2017 г.

4.ОТНОСНО: Искане от председателя на Административен съд гр. Стара Загора за осигуряване на средства за закупуване на звукозаписна техника за 4 съдебни зали.

Комисия “Професионална квалификация и
информационни технологии”
Р Е Ш И :

4.1. Искането от председателя на Административен съд гр. Стара Загора за осигуряване на средства за закупуване на звукозаписна техника за четири съдебни зали на стойност 3554,28 лв. с ДДС е целесъобразно.
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

5.ОТНОСНО: Искане от председателя на Районен съд гр. Троян за осигуряване на средства за закупуване на сървър и UPS.
Сървърът, за който е поискана смяната, не е дефектирал. За увеличаване на дисковото пространство е възможно закупуване на допълнителни дискове, а за увеличаване на бързодействието допълнително закупуване на RAM памет.
Във връзка с гореизложеното и с оглед решение на комисия „Бюджет и финанси” към Пленума на ВСС по протокол № 26/19.07.2017 г., т. 32.1

Комисия “Професионална квалификация и
информационни технологии”
Р Е Ш И :

5.1. Искането от председателя на Районен съд гр. Троян за осигуряване на средства в размер на 6401,70 лв. е нецелесъобразно.
5.2. Препоръчва на председателя на Районен съд гр. Троян да направи искане за осигуряване на средства за закупуване на допълнителни дискове за увеличаване на дисковото пространство и на RAM памет за увеличаване на бързодействието.
5.3. Изпраща решението на комисията на председателя на Районен съд гр. Троян, за сведение.

6.ОТНОСНО: Искане от председателя на Районен съд гр. Котел за увеличаване на щатната численост за „системен администратор“ от 0.5(половин) на 1(една) цяла щатна бройка.

Комисия “Професионална квалификация и
информационни технологии”
Р Е Ш И :

6.1. Подкрепя искането на председателя на Районен съд гр. Котел за увеличаване на щатната численост на длъжността „системен администратор“ от 0,5(половин) на 1(една цяла) бройка. В длъжностната характеристика да се впише, че „системният администратор оказва съдействие на Районна прокуратура гр. Котел за осъществяване на дейността й в идентични процеси“.
6.2. Изпраща решението по т. 6.1 на комисия „Съдебна администрация” към СК на ВСС, по компетентност.

7.ОТНОСНО: Извлечение от пр. № 44/29.11.2017 г. от заседание на комисия „Бюджет и финанси“ на ВСС относно искане на председателя на Специализиран наказателен съд за закупуване на 1 бр. компютър.
Искането не е окомплектовано по приетите правила от Висш съдебен съвет по протокол № 23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ липсват минимум 3 оферти за един и същ вид техника, както и справка за наличната техника по образец към Правилата.  
В изпратеното писмо не е посочена също необходимостта от закупуване на компютърната конфигурация. 

Комисия “Професионална квалификация и
информационни технологии”
Р Е Ш И :

7.1. Връща искането на председателя на Специализиран наказателен съд за окомплектоване с актуална справка за наличната техника и минимум 3 оферти за един и същ вид техника.
7.2. Изпраща решението на комисията на председателя на Специализиран наказателен съд, за сведение.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА